Document ID: 31981D0477

Padomes Lēmums
(1981. gada 24. jūnijs),
ar ko groza Lēmumus 73/88/EEK, 77/97/EEK, 79/509/EEK, 79/510/EEK, 80/877/EEK, 80/1096/EEK un 80/1097/EEK attiecībā uz Pastāvīgās veterinārijas komitejas procedūrām
(81/477/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 43. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā ar Padomes Lēmumu 68/361/EEK [3] izveidotā Pastāvīgā veterinārijas komiteja sniedz savu atzinumu saskaņā ar procedūrām, kas ir spēkā līdz 1981. gada 21. vai 22. jūnijam, izvēloties attiecīgo;
tā kā jautājumu pirmoreiz nodeva Komitejai 1972. gada 22. decembrī; tā kā ir pagājis pietiekams laiks, lai nodrošinātu galīgā lēmuma pieņemšanu par šīm procedūrām; tā kā tādēļ nedrīkst turpmāk ierobežot minēto procedūru spēkā esamību;
tā kā no esošo procedūru izmantošanas pieredzes izriet, ka kopumā tā ir efektīva metode, lai ātri pieņemtu tos lēmumus, kuriem šīs procedūras bija sākotnēji izstrādātas;
tā kā pēc Grieķijas iestāšanās turklāt ir nepieciešams pielāgot balsu skaitu, kas veido vajadzīgo balsu vairākumu Komitejā, attiecībā uz tiem vēl nepielāgotajiem aktiem, kas pieņemti pēc 1979. gada Pievienošanās akta pieņemšanas,
IR PIEŅĒMUSI ŠO LĒMUMU.
1. pants
Ar šo atceļ šādus noteikumus:
- Lēmuma 73/88/EEK [4] 8. pantu,
- Lēmuma 77/97/EEK [5] 7. pantu,
- Lēmumu 79/509/EEK [6], 79/510/EEK [7] un 80/877/EEK [8] 6. pantu,
- Lēmuma 80/1096/EEK [9] 7. pantu,
- Lēmuma 80/1097/EEK [10] 9. pantu,
2. pants
Lēmumu 79/509/EEK, 79/510/EEK un 80/877/EEK 5. panta 3. punktā, Lēmuma 80/1096/EEK 6. panta 3. punktā, Lēmuma 80/1097/EEK 8. panta 3. punktā norādi "41" aizstāj ar norādi "45".
3. pants
Līdz 1987. gada 1. jūlijam Padome, pamatojoties uz Komisijas ziņojumu par Pastāvīgās veterinārijas komitejas darbību, kas vajadzības gadījumā satur attiecīgus priekšlikumus, pārskata minētās Komitejas procedūru.
4. pants
Šis lēmums ir adresēts dalībvalstīm.
Luksemburgā, 1981. gada 24. jūnijā

Labels: 17
0
3
6
15